Document ID: /roh_data/filtered/fineweb-2-filterrobots_roh.jsonl.gz/21615

La triatleta svizra Daniela Ryf festivescha sia terza victoria da la stagiun a Tulsa en il stadi american dad Oklahoma. Per la Soloturnaisa da 33 onns èsi stà l'emprima partenza ad in Ironman sur l'entira distanza questa stagiun. Ordavant aveva Ryf gudagnà dus Ironmans sur la mesa distanza. Daniela Ryf ha gudagnà cun in avantatg da 5:01 minutas sin l'americana Katrina Matthews.
Tar ils umens è Jan van Berkel vegnì segund. Cunquai ha il Svizzer segirà ina plazza da partenza al Ironman a Hawaii. Pli spert che van Berkel è sulet stà il tudestg Patrick Lange. Cun Samuel Hürzeler sco 9avel è in ulteriur triatlet svizzer sa classà en ils top 10.